Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: tett az egészségügyi, szociális és családügyi miniszternek, hogy az Alkotmánybíróság 27/2002. (VI. 28.) AB határozatával megsemmisített, a szerzett immunhiányos tünetcsoport terjedésének meggátlása érdekében szükséges intézkedésekrõl és a szûrõvizsgálat elrendelésérõl szóló 5/1988 (V. 31.) SZEM rendelet helyébe lépõ szabályozás kidolgozásánál
Paragraph Index: 38

tett az egészségügyi, szociális és családügyi miniszternek, hogy az Alkotmánybíróság 27/2002. (VI. 28.) AB határozatával megsemmisített, a szerzett immunhiányos tünetcsoport terjedésének meggátlása érdekében szükséges intézkedésekrõl és a szûrõvizsgálat elrendelésérõl szóló 5/1988 (V. 31.) SZEM rendelet helyébe lépõ szabályozás kidolgozásánál vegyék figyelembe a dialíziskezelésben részesülõ betegek, valamint az érintett egészségügyi dolgozók fokozottan veszélyeztetett helyzetét. Jelen beszámolási idõszak végére az Alkotmánybírósági megsemmisítõ határozat értelmében az alkotmányos követelményeknek megfelelõen a szûrésre kötelezhetõ személyek körét az Egészségügyrõl szóló törvényben határozták meg. Ennek értelmében míg az egészségügyi dolgozók esetében kötelezõen elrendelhetõ a szûrés, a dializált betegek vonatkozásában továbbra is a beteg hozzájárulásával végezhetõ el. Közvetlenül a betegjogokat érintõ panaszos beadványok száma az elmúlt évben jelentõsen csökkent. Ez a jelenség a betegjogi képviselõk immár két éves mûködésére vezethetõ vissza, mert a betegjogi képviselõk helyben tudják kivizsgálni azokat a panaszokat, amelyek közvetlenül egy-egy egészségügyi szolgáltatónál szenvedett el a panaszos, így pl. tájékoztatáshoz való jog, kapcsolattartás joga, dokumentáció megismerésének a joga, durva bánásmód stb. A betegjogok megsértése miatt kellett vizsgálatot lefolytatnia az országgyûlési biztosnak abban az ügyben (OBH 1476/2000.), amelyben a panaszos elhunyt élettársának a székesfehérvári Szent György Kórházban történt kezelése során a betegjogok megsértését sérelmezte. A vizsgálat tapasztalatait összegezve az országgyûlési biztos megállapította a hiányosan kitöltött „beleegyezõ nyilatkozattal” az emberi méltósághoz való joggal szoros összefüggésben álló önrendelkezéshez való jog sérelmét, továbbá a lehetõ legmagasabb szintû testi és lelki egészséghez való joghoz szorosan kapcsolódó tájékoztatáshoz való joggal, és az egészségügyi dokumentáció megismerésének a jogával összefüggésben az alkotmányos visszásságot, ha az egészségügyi szolgáltató irreálisan magas iratmásolási díjat számít fel. A kapcsolattartás jogával összefüggésben az országgyûlési biztos nem állapított meg visszásságot, amennyiben a kórházi osztály speciális adottságaiból, az ott ápolt betegek érdekében korlátozzák a látogatási idõt. A feltárt visszásságok jövõbeni orvoslása érdekében a kórház fõigazgatójának kezdeményezést tett, amelyet a fõigazgató elfogadott, és megtette a szükséges intézkedéseket. Az Egészségügyi Minisztérium és a Gyermekrák Alapítvány közötti jogvitával kapcsolatos OBH 1213/2002. sz. ügyben az országgyûlési biztos vizsgálata során arra kereste a választ, hogy a kialakult helyzetben a rákbeteg gyermekek Alkotmányban biztosított lehetõ legmagasabb szintû testi és lelki egészséghez való jogával összefüggésben fennáll-e a visszásság, illetve annak közvetlen veszélye. Korábban az APEH, most az Egészségügyi Minisztérium tévedése miatt mind a jogbiztonság követelményével, mind a rákbeteg gyermekek egészséghez való alkotmányos jogával összefüggésben visszásságot idézett elõ. A kialakult helyzetre tekintettel, az országgyûlési biztos ajánlást tett a Kormánynak, keresse

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes